p

Dopisg1

## Breznica 3, 4274 Žirovnica

tel.: 04 5809 100, fax: 04 5809 109

**NADZORNI ODBOR**

Številka: 011-0001/2023-44

Datum: 5.2.2024

**ZAPISNIK 10. SEJE NADZORNEGA ODBORA OBČINE ŽIROVNICA**

ki je bila v ponedeljek 5. februarja 2024, ob 16.00 uri, v prostorih Občine Žirovnica; Breznica 3, Žirovnica. 10. seja NO je bila sicer sklicana že dne 19.12.2023, vendar je le-ta zaradi bolezni članov NO odpadla.

Prisotni člani NO: Urška Zoya Vidmar, mag. Franc Zupan, Simo Narić

Ostali prisotni: Petra Žvan

Predsednica nadzornega odbora je pozdravila vse prisotne in ugotovila, da so na seji prisotni vsi člani NO in je seja sklepčna.

V nadaljevanju je predsednica NO predlagala sledeči nov dnevni red seje:

1. **Potrditev zapisnika 9. redne seje NO z dne 11.12.2023 in pregled realizacije sklepov zadnje seje**
2. **Proračunska postavka 1413 (preverjanje skladnosti izvajanja posameznih dejanj, skladno s predpisi, navodili, zakoni, pregled izplačil iz proračuna in pregled stroškov)**
3. **Proračunski postavki 1334 ter 1411 (preverjanje skladnosti izvajanja posameznih dejanj, skladno s predpisi, navodili, zakoni, pregled izplačil iz proračuna in pregled stroškov)**
4. **Osnutek Letnega poročila o delu Nadzornega odbora Občine Žirovnica v letu 2023**
5. **Osnutek Programa dela Nadzornega odbora Občine Žirovnica za leto 2024**
6. **Vprašanja in pobude**

Člani NO so glasovali o dnevnem redu seje:

Prisotni: 3

Za: 3

Proti: /

Predsednica NO je ugotovila, da je bil dnevni red sprejet.

**AD1. Potrditev zapisnika 9. redne seje NO in pregled realizacije sklepov zadnje seje**

Na zapisnik ni bilo pripomb, zato je bil na glasovanje dan naslednji

**SKLEP številka 23:**

**Potrdi se zapisnik 9. redne seje Nadzornega odbora Občine Žirovnica z dne 11.12.2023.**

Prisotni: 3

Za: 3

Proti: /

**AD 2. Proračunska postavka 1413 (preverjanje skladnosti izvajanja posameznih dejanj, skladno s predpisi, navodili, zakoni, pregled izplačil iz proračuna in pregled stroškov)**

Predsednica je povedala, katera dokumentacija je bila dne 15.12.2023 poslana članom NO po elektronski pošti. Člani NO so pregledali poslano gradivo s strani ZTK, z dne 15.12.2023, ki zajema odgovore na vprašanja NO in zahtevano za dokumentacijo v zvezi s predmetom nadzora.

Po pregledu dokumentacije in razpravi je predsednica predlagala naslednji

**SKLEP številka 24:**

**Člani NO so se seznanili z dodatno dokumentacijo, ki se na nanaša na proračunsko postavko 1413.**

Prisotni: 3

Za: 3

Proti: /

**AD 3. Proračunski postavki 1334 ter 1411 (preverjanje skladnosti izvajanja posameznih dejanj, skladno s predpisi, navodili, zakoni, pregled izplačil iz proračuna in pregled stroškov)**

Predsednica je povedala, katera dokumentacija je bila dne 1.12.2023 poslana članom NO po elektronski pošti. Pregledali so dokumentacijo v zvezi z javnim naročilom za izgradnjo parkirišča v Završnici.

Člani NO prosijo, da občinska uprava predloži:

- Projektantski popis del iz PZI projektne dokumentacije -Razširitev parkirišča Završnica,

- Pojasnilo zakaj je bila gradbena pogodba sklenjena za 106.212,57 EUR brez DDV, če je bila ocenjena vrednost del v JN dokumentaciji 90.693,65 EUR brez DDV.

Pri pregledu pogodbe PGN 0004/2023 člani NO opozarjajo, da v kolikor se gradbene storitve izvajajo po 76a členu ZDDV-1 se v pogodbi bruto zneski del ne navajajo (5. člen pogodbe), pač pa samo vrednost del brez DDV.

Po pregledu dokumentacije in razpravi je predsednica predlagala naslednji

**SKLEP številka 25:**

**Člani NO so se seznanili z dodatno dokumentacijo, ki se na nanaša na proračunski postavki 1334 in 1411.**

Prisotni: 3

Za: 3

Proti: /

**AD 4. Osnutek Letnega poročila o delu Nadzornega odbora Občine Žirovnica v letu 2023**

Predsednica je povzela vsebino programa dela 2023 in povedala, da je bilo od 6 nadzorov v programu dela 5 obravnavanih, 3 nadzori so zaključeni. V letnem poročilu 2023 bo navedeno katere zadeve so bile obravnavane in katere zaključene.

Nadalje je predsednica NO dala na glasovanje naslednji

**SKLEP številka 26:**

**Na naslednji seji NO se sprejme Letno poročilo o delu Nadzornega odbora Občine Žirovnica v letu 2023.**

Prisotni: 3

Za: 3

Proti: /

**AD 5. Osnutek Programa dela Nadzornega odbora Občine Žirovnica za leto 2024**

V skladu z 38. členom statuta in v povezavi z 31. členom poslovnika NO, le-ta sprejme letni program svojega delovanja, s katerim seznani župana in občinski svet.

Člani NO so razpravljali katera področja proračunske porabe, bi vključili v program dela za leto 2024 in katere nadzore bodo iz leta 2023 prenesli v naslednje leto.

Po razpravi je predsednica predlagala naslednji

**SKLEP številka 27:**

**Osnutek Programa dela Nadzornega odbora Občine Žirovnica za leto 2024 se pripravi do naslednje seje.**

Prisotni: 3

Za: 3

Proti: /

**AD 6. Vprašanja in pobude**

Vprašanj in pobud ni bilo.

Seja je bila zaključena ob 17.50 uri.

Zapisala:

Petra Žvan, univ.dipl.ekon.

**Urška Zoya Vidmar, mag.prav.in manag.neprem.**

**Predsednica**